LT
C 160/38
Europos Sąjungos oficialusis leidinys
2023 5 5
7.
Šalys susitaria, kad, jeigu Valstybės iždas nutraukia Sutartį, sumokėtas 7 straipsnio 1 dalyje nurodytas atlygis už kasybos uzufruktą negrąžinamas. 8.
Valstybės iždas turi teisę reikalauti kompensacijos, viršijančios pagal bendrąsias sąlygas nustatytą sutartinę baudą, jei Valstybės iždui padaryta žala viršija sutartinę baudą.
11 straipsnis 1.
Šalys nurodo šiuos kontaktinius duomenis, kuriais remiantis siunčiama korespondencija: 1) Valstybės iždo duomenys: Ministerstwo Klimatu i Środowiska, ul. Wawelska 52/54, 00-922 Warszawa, 2) Uzufruktoriaus duomenys: (adresas). 2.
Šalys privalo nedelsdamos viena kitą informuoti raštu apie visus 1 dalyje nurodytų kontaktinių duomenų pasikeitimus.
Sutarties priedo dėl nurodytų pakeitimų nereikia.
Korespondencija, išsiųsta pagal naujausius Šalies pateiktus kontaktinius duomenis, laikoma tinkamai įteikta kitai Šaliai 3.
Kiekviena iš Šalių korespondenciją kitai Šaliai įteiks asmeniškai, kurjeriniu paštu arba registruotu laišku pagal Šalies nurodytus naujausius kontaktinius duomenis. 4.
Registruoti laiškai, adresuoti naujausiu Šalies nurodytu adresu, kuriuos paštas arba kurjerinio pašto tarnyba grąžino siuntėjui dėl to, kad adresatas jų laiku neatsiėmė, nuo keturioliktos dienos po pirmo bandymo pristatyti bus laikomi įteiktais.
12 straipsnis 1.
Šalys neatsako už Sutarties įsipareigojimų nevykdymą, jei tai įvyko dėl neįveikiamų aplinkybių ir jei galima įrodyti, kad sutartinių įsipareigojimų nevykdymui turėjo poveikį dėl neįveikiamų aplinkybių atsiradusios kliūtys.
Neįveikiamomis aplinkybėmis laikomas išorės įvykis, kurio numatyti ar jam užkirsti kelio Šalys negalėjo ir dėl kurio visos Sutarties arba jos dalies neįmanoma vykdyti apskritai arba tam tikrą laiką ir kurio padarinių Šalis, dėdama visas įmanomas pastangas, išvengti negalėjo, įvykęs ne dėl Šalies, kuriai jis padarė poveikį, klaidų arba neapdairumo. 2.
Susidarius neįveikiamoms aplinkybėms Šalys nedelsdamos deda visas būtinas pastangas susitarti dėl veiksmų susidariusioje situacijoje.
13 straipsnis Uzufruktorius gali raštu prašyti pratęsti visos Sutarties arba jos dalies galiojimą.
14 straipsnis Uzufruktorius negali teikti ieškinio Valstybės iždui dėl uzufrukto objekto vertės padidėjimo.
15 straipsnis Bet kokie ginčai dėl Sutarties sprendžiami bendrajame teisme, kurio jurisdikcijoje yra Valstybės iždo buveinė.
16 straipsnis Šiai sutarčiai taikoma Lenkijos teisė, visų pirma Geologijos ir kasybos įstatymo (Prawo geologiczne i górnicze) ir Civilinio kodekso (Kodeks cywilny) nuostatos.